इंदिरा राजारमन
इन्दिरा राजारमन (जन्म-28 अगस्त 1947) वर्तमान में भारतीय रिज़र्व बैंक के केंद्रीय़ निदेशक बोर्ड की सदस्या हैं। इन्दिरा राजारमन ने 1966 में दिल्ली विश्वविद्यालय से बी ए (ऑनर्स) किया, 1968 में कॉरनेल विश्वविद्यालय, अमेरिका से एम ए तथा वहीं से ही जनवरी 1974 में पी एच डी भी की। वे तेरहवें वित्त आयोग की सदस्या रहीं हैं। 1994 से 2007 में रिटायरमेंट तक नैशनल इंस्टीच्यूट ऑफ पब्लिक फाईनैंस एंड पॉलिसी, दिल्ली में 'रिज़र्व बैंक ऑफ इंडिया चेयर' की धारक रहीं। 1976 से 1994 तक वे इंडियन इंस्टीट्यूट ऑफ मैनेजमेंट, बंगलौर में अर्थशास्त्र की प्राध्यापिका रहीं। 1984-85 में वे हार्वर्ड तथा स्टैनफोर्ड विश्वविद्यालयों में तथा 2004 में इंटरनैशनल मानिटरी फंड के वित्तीय मामलों के विभाग में आमंत्रित विद्वान (विज़िटिंग स्कालर) भी रहीं। उनके शोधपत्र कई जर्नल्स व किताबों में छप चुके हैं जिनमें एलसेवियर, स्प्रिंगर वेरलाग, जॉन विली, द ब्रुकिंग्स इंस्टीट्यूशन, तथआ ऑक्सफोर्ड यूनिवर्सिटी प्रेस। वे नियमित तौर पर आर्थिक विषयों पर अखबारों में लेखन करती हैं।